钦定古今图书集成/明伦汇编/氏族典/第559卷 > 司马勋
## 钦定古今图书集成/明伦汇编/氏族典/第559卷 > 司马勋

按《晋书济南王遂传》：“遂曾孙勋，字伟长，年十馀岁，长
安陷，刘曜将令狐泥养为子。及壮，便弓马，能左右射。
咸和六年，自关右还。”自列云：“是大长秋恂之元孙，冠
军将军济南惠王遂之曾孙，略阳太守瓘之子。遂拜
谒者仆射，以勇闻。初守西城，退守武当，率众出骆谷，
遣部将刘焕攻长安，又拔贺城，以兵少未能自固，复”
还梁州。后桓温伐关中，命勋出子午道，而为苻雄所
败。俄迁征卤将军，赐爵通吉亭侯。为政暴酷，常怀据
蜀，桓温以其子康为汉中太守。勋逆谋已成，惮益州刺史周抚，未发。及抚卒，拥众入剑阁，自号梁益二州
牧、成都王。桓温遣朱序讨勋，勋兵溃，为序所获，及息
龙子等送于温斩之。